
mpl ole all pen 


Transliterators Notes: 
a eg dare a dae da a derd] 


TEE TEIR 
Mohabbat-e-Rasool # imaan ka juz hai aur uske baghair kisi musalman 
ka imaan mukammal nahi. Ahadees, aasaar aur seerat ki kutub se hamen 
Sahaba Ikraam & ka Rasool Allah # se be-panaah mohabbat-o-taazeem 
ka ilm hota hai. 


Jis tarah Nabi ki taazeem, ageedat aur mohabbat Sahaba Ikraam 4 
aur khair-ul-quroon ke musalman karte the, aaj ke musalmano ke liye 
bhi zaroori hai ke usi tarah Rasoolullah # ki taazeem, aqeedat aur 
mohabbat mein unhi ki itteba aur paerawi kare’n. 


Par afsos ka muqaam hai ke aaj musalmano mein taazeem, ageedat, aur 
mohabbat ke naam par kai aisi cheeze’n raaej ho chuki hain, jin ko deen 
ka juz, mustahab amal, aur zaroori amal samjha kar kiya jaa raha hai. 
Jabke un cheezo’n ka Quran-o-ahadees ki taalimaat mein kaheen bhi zikr 
nahi milta. 


Unhi cheezo’n mein se ek hai, Eid-milaad-un-Nabi #8. Is kitab mein 
Shaikh Adnan Muneer Qamar (hafizahullah) ne mudallal aur islaahi 
andaaz mein taareekh-e-wilaadat-e-Mustafa #8, Milaad ki sharai haisiyat 
ka zikr kiya hai. Iske saath-saath is milaad manaane waalon ke eterazaat, 
dalaael aur unka radd zikr kiya hai. 


Agar kisi ko is kitaab mein koi ghalati nazar aae, ya is transliteration ko 
behtar banaane ke liye koi mashwara ho to neeche maujood email par 
contact kare’n. 


rehan.hse@live.com 


Isi tarah ki mazeed roman islami kutub free mein haasil karne ke liye 
neeche maujood link par click keejiye. 


https://archive.org/details/@rehan syed bare 


Allah se dua hai ke is kitaab ko behtar se behtar banaane ke liye jisne 
bhi mashwara diya hai unhe'n duniya-o-aakhirat mein behtar badla ataa 
farmaae aur meri is koshish ko qubool kare. Aameen 


Duaao’n ka taalib, 


Rehan Syed Barey 


Riyadh, Saudi Arabia 
Octber 26, 2023, 11 Rabi-us-Saani 1145 


Kalma-e-Tauheed 


an ay Y Deen-e-Islam ki asaas, imaan-o-kufr mein imtiyaaz aur najaat 
ka raaz hai. Ye wo mazboot kada hai, jise thaamne waala raah-e-haq se 
kabhi nahi bhatak sakta. Ye kalma shahaadat-e-haq aur daawat-e-haq 
hai, jis par zameen-o-aasmaan ka nizaam qaaem hai. Aur hisaab-o- 
kitaab ka amal usi par maudoof hai. Ye tamaam insaano ki fitrat bhi hai 
aur tamaam ambiya ki wiraasat bhi, yehi azaab-e-qabr se najaat ka 
sabab aur Jannat ki kunji hai. Allah Ta'ala tak pohonchne ke liye isi 
mazboot sahaare ki zaroorat hai. Isi se khush-bakht aur badd-naseeb 
mein farq kiya jaata hai. Ye insaano par Allah ki sabse badi nemat hai, ye 
Allah Ta'ala ka bando'n par haq hai. Ye Allah ke alaawa tamaam 
maabudaan ki nafi karta hai. Khud Allah Ta'ala ne uski gawaahi di. Nez 
farishto'n aur ahle-ilm ne iski tauseeg ki. 


% Farman-e-Baari Ta'ala Hai: 


Allah Ta'ala, uske farishto'n aur AE] HE SÓ A Í ANA aa 


insaaf waale ahle-ilm ne gawaahi 


di hai ke Allah ke siwa koi llaah 5 2 # da Y seca UE 


nahi, wohi ghaalib hikmat waala (surai Aale limran; 18) 


hai. 
Nigaah-e-Awwaleen: 
EER Cl TERE ET EEN 
Ais a EAN tó ANN SY MAGOG J cools A HE ia 
Ai AE 
Qaraeen-e-lkraam! Assalamualaikum wa Rahmatullahi wa Barakatahu, 


Har saal maah-e-rabi-ul-awwal ki aamad par islamiyan-e-barre sagheer 
mein ek bahes chid jaati hai ke Eid Milaad-un-Nabi # par jashn waghaira 
karna jaaez hai ya nahi? Aur iske sath hi ek doosri gabil-e-tawajjo baat 
ye bhi hai ke Nabi-e-Kareem # ki wilaadat-e-baa-saadat kis taareekh ko 
hui? 


Zer-e-nazar kitaabcha mein inhi dono sawaalo'n ka mudallal jawab diya 
gaya hai. Dar-asal ye to hamari chand radio par hui taqareer hain, jo 
Radio Muttahida Arab Imaraat, Ummul Qwain ki Urdu Services se kai 
martaba nashar hui. Aur yehi mauzu hamari kitaab “Seerat Imam-ul- 
Ambiya” aur “Qubooliyat-e-Aamaal Ki Sharaaet” mein shaaya ho chuka 
hai. Aur mutaaddid jamati parcho'n* mein qist-waar shaaya hua hai. Abh 
ham ise alag mustaqil risaale ki shakl mein aapki khidmat mein pesh 
karne ki saadat haasil kar rahe hain. 


Ham sabse pehle Allah Ta’ala ke us taufeeq par shukar guzaar hain aur 
dua-go hain ke ise sharf-e-qubooliyat se nawaaze aur phir apne ahbaab 
mein se Haafiz Irshad-ul-Haq Saahab (Faazil Madina University, mugeem 
Sharaja) ke bhi mamnoon hain ke unho’n ne taqreer ke scripts ko 
musalsal tehreer ki shakl mein muntaqil kar diya. Aur iski tabaa-at-o- 
ishaa-at mein ta-aawoon karne waale tamaam ahaab khusoosan Janab 
Rahmatullah Khan Sahab (Advocate) aur Janab Shahid Sattar Sahab ke 
bhi the dil se ehsanmand hain. 
BENN BAN ea eN ad ME 
Wassalamu A'alaikum wa Rahmatullahi wa Barakatahu 


Abu Adnan Muhammad Muneer Qamar Nawabuddin, 

Tarjumaan Supreme Court, Al Khobar-o-Daaiya Mataoon, Maraakiz Dawah-o-Irshad 
(Ad Dammam, Al Khobar, Ad Dahran) Saudi Arabia 

2M Jamadil Awwal 1422h — July 23, 2001 


1 T: (433) Roznaama, maahnaama, ya hafta-waar akhbaar [Rekhta] 


6 


Zahoor-e-Qudsi Yaa Nabi-e-Akram # Ki Wilaadat-e-Baa-Saadat 


Hazrat Isa *& ke asmaan ki taraf uthaae jaane ke baad arz-o-samaa ke 


ruhani talluq aur rishta-e-wahi ko munqate hue kam-o-besh 600 saal 
guzar chuke the. Poori duniya, bil-umoom aur mulk-o-qaum-e-arab, bil- 
khusoos kuch is tarha ke mazhabi, aqhlaqi, moasherati aur siyaasi 
inhetaat? se do-chaar thi ke poora aalam-e-insaaniyat hi ghataa-top 
andhero'n mein ghir chuka tha. Insaan ka zameer murjha chuka tha. 
Tareekiyo'n ne har pehlu se bani-e-adam ko ghere mein le rakah tha aur 
raushni ki koi kiran door-door tak nazar nahi aati thi. 


Khalig-e-Kaenaat, Maalik-e-Arz-o-Sama ko apni is maghloog-e-insaani 
ke haal par taras aaagaya. Rehmat-e-llaahi josh mein aai aur usne bhatki 
hui insaaniyat ki rehnumaai ke liye aulad-e-lbrahim khaleelullah aur 
nasal-e-islam zabeehullah & se Nabi-e-Aakhir-uz-Zama Rahmat-ul-lil- 


Aaalameen # ko paeda farmaya. 


Aap & ki wilaadat ke us yaum-e-saeed ke baare mein Allama Shibli 
Nomani likhte hain: “Chamanistan-e-daher mein baar-ha rooh-parwar 
bahaare’n aachuki hain, charqh-e-naadira-e-kaar ne kabhi-kabhi bazm- 
e-alam us sar-o-saman se sajaai ki nigaahe’n khaira ho gaee’n. Lekin aaj 
(yaane 9 Rabi-ul-Awwal) ki taareekh wo taareekh hai, jiske intizaar mein 
peer-e-kahan saal-e-dahar ne karodo’n baras sarf kar diye. Sayyar gaan- 
e-falak isi din ke shauq mein azal se chashm-e-ba-raah the. Chaqh-e- 
kuhan muddat-haa-e-daraz se isi subah-e-jaan Nawaz ke liye lail-o-nahar 
ki karwate’n badal raha tha. Kaar-kunaan-e-qaza-o-qadar ki bazm 
aaraaiyaa’n, aanaasir ki jiddat tartaaziya’n, maah-o-khurshid ki farogh 
angeziya’n, aabru-baat ki tar-dastiyaa’n, aalam-e-quds ke anfaas-e- 
paak, tauheed-e-Ibrahim, jamaal-e-yusuf, moajjiz tarzaai-e-musa, jaan 
nawazai-e-maseeh ¿y sab isi liye the ke ye mataa-haae giraa’n-qadar 
Shah-e-Konain #8 ke darbar mein kaam aaenge”. 


2T: (blas!) Saabiga soorat e haal se kami, pasti, kami [Rekhta] 

“Aaj ki subah wohi subhe jaan-nawaz, wohi saa-at-e-himayun, wohi 
daur-e-farq-faal hai. Arbaab-e-saer apne mehdood pairaaya-e-bayan 
mein likhte hain ke: “Aaj ki raat aiwan-e-kisra ke 14 kangoore gir-gae, 
aatish kada-e-faaras bujh gaya, darya-e-saawah khushk ho gaya”. Ye 
Arhasaat-e-Nabuwwat Dalaael-un-Nabuwwah mein Imam Bayhadi ne 
aur (Tabagaat: V1 P63) mein lbne Saad ne zikr kiye hain. Magar Allama 
Muhammad-al-Ghazali ne apni kitaab Figh-us-Seerah mein in taabiraat 
ko ghalat qarar diya hai. (Fiqh-us-Seerah [Takhreej Albani]: P61 [Egyptian edition]) 


“Lekin sach ye hai ke aiwan-e-kisra nahi, balke shaan-e-ajam, shaukat-e- 
rom aur auj-e-cheen ke qasr-haae falak-bos, gir pade. Atish-e-faaras 
nahi, balke hajam-e-shar, aatishkada-e-kufr, aazar-kada-e-gumrahi sard 
hokar reh gae. Sanam khaano’n mein khaak udne lagi, but-kade khaak 
mein mil gae, shiraaza-e-majoosiyyat bikhar gaya. Nasraaniyat ke 
auraaq-e-khazaa’n deedah ek-ek karke jhad gae. Tauheed ka ghal-ghala 
utha, chamanistan-e-saadat mein bahaar aagai. Aftaab-e-hidayat ki 
shuaae’n har taraf phael gaee’n. Akhlaag-e-insaani ka aaina partau-e- 
quds se chamak utha. (yaane) Yateem Abdullah, jigar-gosha-e-Aamina, 
Shah-e-Haram, Hukumran-e-Arab, Farma-rawaa-e-Aalam, Shah-e- 
Konain, Aalam-e-Quds se Aalam-e-Imkaan mein tashreef farmaae izzat- 
o-ajlaal hue”. (Seerat-un-Nabi #8 Allama Shibli: V1 P170-171) 


Aur ye haqiqat ham aage pesh kar rahe hai ke haiyyat daano'n, 
muarrigo'n aur seerat nigaaro’n ne saheeh-tareen taareekh-e-wilaadat 


9 Rabi-ul-Awwal sann 1 Aam-ul-Feel? *, 20 April baroz peer? ko hi qarar 
diya hai. 


Aap & ki wilaadat ke baad Syeda Aamina ne Aap # ke dada Abdul 


Muttalib ko paigham-e-masarrat bheja, wo khushi-khushi ghar aae. 
Aapne unfawaan-e-shabab® mein daagh-e-mafaarigat de jaane waale 
bete ki nishani ko godh mein liya aur Khana-e-Kaaba mein le gae, waha’n 
dua maangi aur wapas laae. Aur dada ne hi apne us durre-yateem ka 
naam Muhammad rakha. 


Aur Seerat Ibne Hishaam (V1 P159-160) mein likha hai ke: “Aap # ke 
dada ne Aap 13 ki wilaadat ke 7" din Aap % ka hasb-e-dastoor khatna 


kiya aur 7" din hi Aap ¿3 ka naam bhi rakha”. Tafseel ke liye dekhiye (zaad 
al Ma’aad: V1 P81-82 [Tehqheeq Arnaout]) 


Aur ye baat aam mashoor hai ke Nabi # makhtoon paeda hue the, iske 
baare mein Allama Ibnul Qaiyyim # ne likha hai ke: “Wo hadees saheeh 
nahi, balke Ibnul Jauzi ne use mauzuaat (man-ghadat riwayaat) mein 
bayan kiya hai. Is silsila mein koi bhi hadees saheeh saabit nahi aur ye 
koi Khaassa-e-Rasool # bhi nahi. Kyounke kitne hi aur log bhi makhtoon 
paeda ho chuke hain”. (Figh-us-Seerah lil Ghazali: P61) 


3 T: Haathi waale waagia waala saal [RSB] 

4 Tirmizi mein Qais & bin Makhrama ke alfaaz hain “Main aur Rasool Allah 38 
A'am-ul-Feel mein paeda hue”. Usi riwayat mein hai ke Hazrat Usman & ne 
Qabbas & bin Asheem se poocha: “Tum bade ho ya Rasool Allah #?” to unho'n 
ne kamaal-e-adab se jawab diya: “Mujhse bade to Rasool Allah #8 hain, albatta 
main Aap #8 se pehle paeda hua tha”. (Tohfat-ul-Ahwazi: V10 P88-89 H3698 
[Madina edition]) 

> T: Monday [RSB] 

67: (où 019232) Aaghaaz-e-jawaani [Rekhta] 

Aise hi aur bhi bohot se umoor, masalan hamal-e-Aamina, shab-e- 
wilaadat-e-rasool # mein arhasaat’-o-khawaariq® kutub-e-taareekh-o- 
seerat mein bayan kiye gae hain. Jin mein se kuch ghuloo? ka natija hain, 
to kuch ruwaat'? ke tasaahul*!-e-qabool ka. Kuch riwayaat zaeef hain 
aur kai mauzu hain. Isi liye hamne unme se kuch naqal nahi kiya. 
Kyounke sihaah-o-hisaan mein kifaayat hai to zoaaf-o-mauzuaat ki kya 
haajat? 


Eid Milaad-un-Nabi # Ke Naam Par Ki Jaane Waali Ye 
Khushiyaa’n Wilaadat Par Hain Yaa Wafaat Par? 


Eid Milaad-un-Nabi # manaane ya na manaane ke masla se pehle ye tae 
karna zaroori hai ke Aap # ki wilaadat-e-baa-saadat kab hui? Aur Aap 2% 
ne kis din wafaat paai? Taake kahee’n ghalati se Aap # ki wafat par 
khushiya’n manaane ka naa-daanista?? jurm na karte rahe’n. 


Is silsile mein ye baat to tamaam muarrikheen aur seerat nigaaro’n mein 
muttafiq a’alai hai ke Aap ¿ ki wilaadat-e-baa-saadat ka din peer hai. 
Aur ashaab-e-taareekh-o-seer par hi bas nahi, khud Nabi # ki ek (1) 
saheeh hadees Muslim Shareef mein maujood hai. 


Hazrat Abu Qatada & bayan karte hain ke: Nabi ¿a se peer ke roze ke 
baare mein poocha gaya to Aap #& ne farmaya: “Ye wo din hai jisme mai 


paeda hua aur usi din main mab-oos hua, ya mujh par wahee naazil ki 
gai”. (Saheeh Muslim) 


Aur Hazrat Abdullah bin Abbas & farmate hain: “Nabi-e-Akram % peer 
ke din paeda hue aur peer ke din nabuwwat ka elaan kiya aur peer ke 


7T: Peshangoiyaa’n [From google, RSB] 

8 T: Ghair Mamooli [From google, RSB] 

AT: (a$) Hadd se tajaawuz ya aage badh jaane ki haalat [Rekhta] 
10 T; (193) Raawi, riwaayat karne waale [Rekhta] 

HT: (13145) Ghaflat, be-parwaai, susti [Rekhta] 

12 T; (d4iudlo 5) Be-gasd, sahoo-an, bilaa-iraada [Rekhta] 

din hi wafaat paai aur peer ke din Nabi-e-Akram & Makka se Madina 
Taiyyaba ki taraf hijrat ke liye rawaana hue aur peer ke din Madina 
Munawwara pohonche aur peer ke din hajar-e-aswad ko uthaaya”. 
(Majmua-az-Zawaaed; Musnad Ahmad; Tabarani fil Kabeer) Iske ye alfaaz ziyada hain: 
Cs std ij Cig Ge pga Ges 

Raha muaamala taareekh-e-wilaadat ka, to us baare mein khud Aap # 
se to koi riwayat nahi milti. Albatta Seerat Ibne Ishaq ki ek (1) riwayat se 
pataa chalta hai ke Aap # ‘aam-ul-feel’ mein paeda hue. Jis saal ke 
haathi waale abraha aur uske lashkar ne baitullah shareef par hamla kiya 
aur ghazab-e-llaahi ka shikar hue the. (Ibne Ishaq (Sanad Jaiyyad); Al Fathur 
Rabbani: V20 P190) Qais bin Makhzam & bayan karte hain ke main aur Rasool 


Allah # ek hi saal aam-ul-feel mein paeda hue. # 


Aur Imam Suhaili ne nagal kiya hai ke: “Haathi maah-e-mohrarram 
mein Makka aaya tha aur Aap # us waagia ke 50 din baad paeda hue 
the”. Jabke in Imam Suhaili aur Muhammad bin Ishaq # ke ba-qaul 


jamhoor ahle-ilm ka maslak yehi hai. (Al Fathur Rabbani lil Banaa: V20 P190) 


Mashoor mufassir-o-muarrikh-e-kabeer Haafiz Ibne Kaseer # ne apni 
Taareekh-al-Bidaaya-wan-Nihaaya mein likha hai ke jamhoor ahle-ilm ka 
maslak ye hai ke Aap # Maah-e-Rabi-ul-Awwal mein paeda hue, lekin 
ye Aap #8 us maah ke awwal, aakhir, wast ya kis taareekh ko paeda hue? 
Iske baare mein muarrikheen aur seerat nigaaro’n ke ba-kasrat aqwaal 
naqal kiye hain. Kisi ne 2 Rabi-ul-Awwal kaha, kisi ne 8, kisi ne 10, kisi ne 
12, kisine 13 aur kisi ne 18 aur baaz ne 22 kaha hai aur in sab me raajeh 
qaul do (2) hain. Ek 12 Rabi-ul-Awwal aur doosra 8 Rabi-ul-Awwal. 


Aur Saahib-e-Hidaya ne 8 hi ko raajeh qarar diya hai. Jo Imam Humaidi 
ne Ibne Hazam se naqal kiya hai aur kai deegar aimma ne isi ki taeed ki 
hai. (Al Bidaaya wan Nihaaya: V2 P259-262) 


Imam Tabari aur Imam Ibne Khuldoon # ne 12 Rabi-ul-Awwal ko 


ikhtiyaar kiya hai. (Rahmatulil A’alameen #8: V 1 P40 [hashiya]) 

Aur Imam Ibnul Jauzi 2 ne “Al-Wafa Bi Ahwaal-al-Mustafa” (v1 P154 [Riyadh 
edition]) mein 10 Rabi-ul-Awwal ko awwaliyat di hai. Jabke maazi-qareeb 
ke 2 azeem seerat nigaro'n mein se Allama Qazi Sulaiman Mansoorpuri 
ne apni kitaab “Rahmatullil A’alameen” mein aur Allama Shibli ne 
“Seerat-un-Nabi #8” mein 9 Rabi-ul-Awwal ba-mutaabiq April 20%, 571 
CE ko az-roo-e-tehqheeq jadeed saheeh-tareen taareekh-e-wilaadat 
qarar diya hai. (Shibli: V1 P171; Qazi: V1 P40) 


Isi taareekh ko Muhammad Talat arab ne “Taareekh Dol-ul-Arab” mein 
saheeh qarar diya hai. (Qazi: V1 P40 [hashiya], V2 P367 [hashiya]; Al Qadwah-al- 
Kaamelah lil Anzar Muhammad: P7) 

Aur Misr? ke maaroof maahir-e-falakiyaat aur maaroof haiat-daan!* 
Mahmood Pasha Falaki ne apni kitaab “At-Taqweem-ul-Arbi Qabl-al- 
Islam-o-Taareekh Milaad-ur-Rasool-wa-Hijra” mein dalaael-e-riyaazi ki 
roo se mutaaddid zaaiche? bana kar saabit kiya hai ke: “Aam-ul-Feel 
Maah-e-Rabi-ul-Awwal mein yaum-ul-ithnain** ki sehat ke pesh-e-nazar 
aur farzand-e-Rasool # Hazrat Ibrahim & ke yaum-e-wafat par suraj 
grahan lagne ke hisaab ko madde-nazar rakha jaae to Aap # ki wilaadat 
ki saheeh taareekh 9 Rabi-ul-Awwal hi aati hai. Jabke shamsi-eeswi 
tagdeem ke hisaab se Aap # ki wilaadat ka waqt 20 April 571CE ba-roz 
peer ki subah banta hai”. (Hadaaeg-ul-Anwaar: V1 P29; At Taqweem al Arabi: P36-39) 


Mahmood Falaki ne jo istidlaal kiya hai, wo kai safho'n mein aaya hai. 
uska khulasa ye hai: 


@ Saheeh Bukhari mein hai ke Ibrahim & (Aap # ke sagheer-us-sinn 
saahibzaade) ke integal ke waat aftab mein grahan laga tha. Aur ye 10h 
tha aur us waqt Aap # ki umr 63 saal thi. 


BT: Egypt [RSB] 

MT: (US có) Maahir-e-falkiyaat, astronomer [Rekhta] 
PT: (42313) Astronomical table [Rekhta] 

16 T: Monday [RSB] 

@ Riyazi ke gaaede se hisaab lagaane se maaloom hota hai ke 10h ka 
grahan January 7t, 632CE ko 08:38” par lagaa tha. 


@) Isi hisaab se ye saabit hota hai ke agar qamari 63 baras peeche 
hathe’n to Aap # ki paedaaish ka saal 571h hai. Jisme az-roo-e- 
qawaaed-e-haiyyat Rabi-ul-Awwal ki pehli taareekh April 12%, 571CE ke 
mutaabiq thi. 


@ Taareekh-e-wilaadat mein ikhtilaaf hai, lekin is qadar muttafig-alae 
hai ke wo Rabi-ul-Awwal ka mahina aur doshumba yaane peer ka din tha 
aur taareekh 8-12 tak mein munhasir hai. 


G) Rabi-ul-Awwal mazkoor ki in taareekho’n mein doshumba ka din sirf 
9th ko padta hai. In wujooh ki binaa par taareekh-e-wilaadat qatan April 
20th, 571CE thi aur Rabi-ul-Awwal ki 9 taareekh aur 12 Rabi-ul-Awwal ki 
riwayat mashoor to hai, magar wo hisab se saheeh saabit nahi hoti. Ba- 
hawaala (Seerat-un-Nabi #8: V1 P171-172 [Quran Mahel, Karachi edition]) 


Is sab tafseel se maaloom hua ke Aap # ki paedaaish 12 Rabi-ul-Awwal 
ko nahi, balke saheeh taareekh 9 Rabi-ul-Awwal hai. Haa’n, Aap # ki 
wafaat zaroor 12 Rabi-ul-Awwal ko hui thi. Jaisa ke maaroof kutub-e- 
taareekh-o-seer se maaloom hota hai. Jiski mufassal tehqheeq ka ye 
mauqa nahi. Yaha’n sirf hame’n itna hi arz karna hai ke hamare bhai jis 
taareekh ko khushiya’n manaate hain, wo Nabi-e-Kareem # ka yaum-e- 
paedaaish nahi, balke yaum-e-wafaat hai. Aur chand saal pehle, balke 
aaj tak “Baarah-wafaat” ke naam se mashoor hai, to wafat-e-sarwar-e- 
kaaenaat # par khushiya’n? Seul gedlg de oel’ 


Allah Ta’ala is pehlu par tawajjo dene aur sochne ki taufeeq bakhshe. 
Ameen 


17 T: Time [RSB] 

Murawwaja Milaad-un-Nabi # Ki Sharai Haisiyat (Kitaab-o- 


Sunnat Ki Raushni Mein) 


Poore aalam ke musalmano aur bil-khusoos islamiyaan-e-barre-sagheer 
ka ek tabaqa is baat ka aadi ho chuka hai ke 12 Rabi-ul-Awwal ko Eid 
Milaad-un-Nabi # ke naam se jashn manaae aur juloos nikaale. Akul-o- 


sharb ki daawat kare aur qawwaliya’n sune. Jabke doosra tabaa is jashn 


ko shar-an najaaez qarar deta hai. 


Is mukhtalif-fiya masla aur aise hi deegar ikhtilaafi masaael ke silsile 
mein quran-e-paak ne hame’n kai behtareen usool diye hain: 


@ Tanazaat ko awwal to sire se hawaa hi na di jaae. Taake ummat ki 
ijtemaai quwwat mein kamzori na paeda ho. Jaisa ke Surah-al-Anfaal 


mein irshad-e-llaahi hai: 


Aur Allah Ki Aur uske Rasool Ki 
Farmabardari Karte Raho, Aapas 
Mein Ikhtilaaf Naa Karo. Warna 
Buzdil Ho Jaaoge Aur Tumhari 
Hawa Ukhad Jaaegi Aur Sabar-o- 
Sahar Rakho, Yaqeenan Allah 
Ta’ala Sabar Karne Waalo’n Ke 
Sath Hai. 


424404 “(ce WT 7 4G $ 
ILEA ES Ys ag abl bls 


4 ra SAP Ae y, AS 
Lela lail PERANG 
(Surah-al-Anfaal: 46) 


@ Aur agar kabhi kisi muaamala mein ikhtilaaf ho hi jae to us cheez ko 
Allah aur uske Rasool # ki adaalat mein le jaao aur waha'n se jo faisla 


saadir ho, use qabool karlo. Jaisa ke Surah-an-Nisa mein farman-e-llaahi 


hai: 

Phir Agar Kisi Cheez Mein 
Ikhtilaaf Karo, to Use Lautaao 
Allah Ta'ala Ki Taraf Aur Rasool Ki 
Taraf. Agar Tumhe'n Allah Ta'ala 
Par Aur Qiyamat Ke Din Par Imaan 
Hai. Ye Bohot Behtar Hai Aur Ba- 
etebaar Anajam Ke Bohot Accha 
Hai. 


aie aS TE 25% TEITE ENG 
ANENE RYE ob 
Pa wi > z Z 22,3.) 

SAS BUS Sl eds stl A AS 
TE. 

Nal; 

(Surah-an-Nisa: 59) 

@) Aur jab Allah aur uska Rasool # faisla kar de'n to use bilaa-choo’n-o- 
charaa qabool kar lena hiimaan ki salamati ka zaamin hai. Jaisa ke Surah- 
an-Nisa mein irshad-e-llaahi hai: 
So Qasam Hai Tere Parwardigaar -44 Cs dag EA o Y als YÉ 
Ki! Ye Momin Nahi Ho Sakte, Jab ud eN Leen 
Tak Ke Tamaam Aapas Ke AS gi 5 ae 


Ikhtilaaf Mein Aapko Haakim Naa Ls 
Maan Le'n. Phir Jo Faisla Aap Un (Surah-an-Nisa: 65) 


Mein Kar De'n Usse Apne Dil 
Mein Kisi Tarha Ki Tangi Aur Na- 


khushi Naa Paae'n Aur 
Farmabardari Ke Sath Qabool Kar 
Le'n. 


Is aayat se maaloom hua ke Aap # ke faisla ke khilaaf dil mein zarra bhar 
bhi tangi aur naa-pasandeedgi ki jaae to ye imaan ke manaafi hai. 
Chunache hadees mein Irshad-e-Nabawi # hai: “Tumme se koi shakhs 


momin nahi ho sakta, jab tak ke uski khuwahish-e-nafs mere laae hue 
tareege (deen) ke taabe na ho”. (Tafseer Ibne Kaseer Surah Ahzab: 36) 


Aur Surah-al-Ahzaab ki aayat 36 mein farmaya: 


@ Jab Allah aur Rasool & koi faisla kar de'n to phir kisi ko ye ikhtiyaar 


nahi ke apni marzi se koi aur raah apnaae, balke us faisle ko gabool karna 
hi hoga. Irshad-e-llaahi hai: 


Aur (dekho) Kisi Momin Mard-o- aj... EED Ss wekl GEL; 
Aurat Ko Allah AurUskeRasoolKe _ , 2. >_. yon É 5 
Faisla Ke Baad Apne Kisi Amr Ka ©? zal Ge Sad) 2d ON ol al 


Koi Ikhtiyaar Baagi Nahi Rehta Eo IMG DS y oes 
(yaad rakho) Allah Ta'ala Aur í (Surah-al-Ahzab: 36) 


Uske Rasool Ki Jo Bhi Nafarmani 

Karega Wo Sareeh Gumrahi Mein 

Padega. 
Allah Ta'ala ke ataa-farmooda usool (apne tanazaat ko Allah aur uske 
Rasool # ki taraf pher-do) ke pesh-e-nazar jab is jashn-e-milaad jaise 


15 


ikhtilaafi masla ka hal talash karne ke liye kitaab-e-llaahi ko khole’n. 
Uske 30 Paaro'n, ya 114 Surah ko awwal-taa-aakhir padh jaae'n. Aapko 
koi ek bhi aisi aayat nahi milegi, jisme murawwaja jashn manaana saabit 
ho. Lehaza adaalat-e-llaahi ka faisla milaad manaane waalo'n ke haa 
mein na hua aur jis kaam ka Allah Ta'ala ne hukm nahi diya, use sar- 
anjaam dekar ajr-o-sawaab ki tawaqqo'? rakhna kaar-e-abas?? hai. 

Aur, jab ham irshad-e-llaahi ke mutaabig doosre saalis?® ya adaalat-e- 
Mustafa # ka ruah karte hain, to Aap #8 ki hayaat-e-taiyyaba aur seerat- 
e-a'trah ka mutaala-a ye baat waazeh kar deta hai ke Aap #8 ne na khud 
apni wilaadat ke din jashn manaaya, aur na hi is baat ka kisi ko hukm 
farmaya hai. Aur ye baat bhi nahi ke Aap #8 ne shayad ghurbat-o-iflaas 
ki wajah se aisa na kiya ho. Balke agar Aap # ki Makki zindagi ko 
mehdood maano’n mein gadre tang-dasti ki zindagi bhi samajh liya jaae 
to hijrat-e-madina ke baad 10 saal ke dauraan Aap # daulat-e-islamiya 
ke bani-o-haakim ho gae the. 


Arab-o-ajam aur mumaalik-e-mashrig-o-maghrib ke tamaam khazane 
Aap # ke qadmo’n mein dher ho gae the. Magar is faarigh-ul-baali? ke 
bawujood bhi Aap # ne taa-dam-e-aakhir kisi saal bhi is qism ki eid aur 
jashn nahi manaya tha. Aur jab khud saahib-e-milaad ne aisa nahi kiya. 
Aur na hi karne ka hukm diya, to aise kaam ko sar-anjaam dena kis tarha 
neki-o-sawab ho sakta hai? 

Agar us kaam mein neki-o-sawab hota ya koi bhi deeni ya duniyawi 
faaeda hota to Aap #8 apne sahaba # ko zaroor uska hukm de dete. 
Kyounke Aap # ki shaan mein to khud Allah Ta'ala ne Surah-at-Tauba 
mein irshad farmaya hai: 


BT: (355) Ummeed, aas, bharosa [Rekhta] 
BT: Laayani, Be-faaeda [From google, RSB] 


20 T: (+34) Wo teesra shakhs jo farigain ke maa-bain nazaa’ ko suljhaane ka 
waasta ho [Rekhta] 


21 T: (Jul! 5,13) Khush-haal, be-fikri, aazaadi [Rekhta] 

Tumhare Paas Ek Aise ye tuys MA ETE va 
Paighambar Tashreef Laae Hain A a, Prt 2, 
Jo Tumhari Jins Se Hain Jin Ko ++ ÍSs 5650 GE Jas iE 
Tumhari Muzarrat22 Ki Baat (Surah-at Tauba; 128] 
Nihaayat Giraa'n Guzarti Hai, Jo 

Tumhari Manfa-at Ke Bade 

Khwaahishmand Rehte Hain, 

Imaan Waalo'n Ke Sath Bade Hi 

Shafeeg Aur Meherbaan Hain. 
Aise shafeeq Nabi # apne Sahaba Ikraam & ko kisi neki se kaise 
mehroom rakh sakte the? Aap # ki zindagi-e-Mubarak se qaulan-o- 
fe’lan 2 hi eid ka pataa chalta hai, jo Eid-ul-Fitr aur Eid-ul-Adha hain. Aur 
teesre naam ki eid ka tasawwur tak nahi milta. Albatta Aap # ke baaz 
irshadat mein yaum-e-juma ko eid, balke dono maaroof eido’n se bhi 
afzal qarar diya hai. 

Behrehaal mauga hone aur koi amar-e-maane’?? bhi na hone ke 
bawujood Aap # ka na khud jashn manaana, na uska hukm dena, is baat 


ka waazeh suboot hai ke ye koi kaar-e-khair nahi. 


Sahaba Ikraam & Tabaeen, Tabe-Tabaeen aur Aimma Arba & 
Ki Nazar Mein 


Kitaabullah aur Sunnat-e-Rasool # ki raushni mein murawwaja jashn-e- 
Milaad-un-Nabi # ki sharai haisiyat ke baare mein arz kiya jaa chuka hai. 
Ke ye na Quran se saabit hai aur naahi Nabi-e-Akram a se, na qaulan 
aur na amalan. 


Sunan-e-Arba mein Hazrat Irbaz bin Saariya & se marwi hai: Unho’n ne 
kaha, Rasool Allah # ne hame’n aisa pur-asar waaz farmaya, jisse 
hamare dil khauf-zada ho gae aur ankhe’n ashkbaar ho gaee’n. Hamne 


22 T; (As) Zarar, nuqsaan, khasaara, jismaani takleef [Rekhta] 
23 T; (ails el) Manaa karne waala ya rokne waala hukm [RSB] 

arz kiya! Ye to goya alwidaai waaz maaloom ho raha hai. Hame'n 
wasiyyat farmae'n. 


To Aap #8 ne farmaya: “Main tumhe’n taqwa (Allah ke khauf) aur simaa’- 
o-taa-at ki taakeed karta hoo'n. Agarche tum par koi habshi ghulam 
ameer banaa diya jaae. Pas tum mein se jo shakhs mere baad zinda raha, 
wo bohot bade ikhtilaafaat ko dekhega (yaane ikhtilaafaat se do-chaar 
hoga) pas tum par meri aur mere hidayat-yaafta Khulafa-e-Rashideen 4 
ki sunnat par amal-paera hona laazim hai. Aur (is sunnat) ko mazbooti 
ke sath pakde rakaho aur deen mein nai-nai baate’n daakhil karne se 
bacho aur har nai baat (deen mein daakhil karna) bidat hai aur har bidat 
gumrahi hai aur har gumrahi aag mein (le jaane waali) hai”. (Tafseer Qurtubi: 
V7 P138-139; Tirmizi; Ibne Majah; Ar Risaala: P32 mein Abu Bakar Al Jazaeri ne farmaya: “SLS! 
Blea Vig lll yo Wood! 8 Jed lo”; At Targheeb wat Tarheeb: V1 P58; Abu Dawood; Tirmizi; Ibne 
Majah; Ibne Hibban) 

Aur Saheeh Muslim mein hai: “Beshak Rasool Allah # apne khutba mein 
farmaya karte the. Behtareen hadees Allah Ta'ala ki kitaab hai aur 
behtareen tariga Rasool Allah # ka tariqa hai aur badtareen kaam wo 
hain, jo (deen mein) nae ejaad kiye gae aur har bidat gumrahi hai”. 
(Saheeh Muslim) 

Sunan Nasai ki riwayat mein hai: “Aur har nai baat bidat hai aur har bidat 
aag mein (le jaane waali) hai”. 

Sunan Nasai ke alaawa Sunan-e-Arba, Musnad Ahmad, Musnad Abu 
Yaala aur Tabari ki mutagaarib-ul-alfaaz?* waali ek hadees mein Aap # 
ne irshad farmaya hai: “Yahood 71 firqo'n mein aur Nasaara 72 firqo'n 
mein aur ye meri ummat 73 firqo'n mein bat jaaegi aur unme se ek (1) 
ke siwa baaqi sab jahannami ho'nge”. Sahaba Ikraam £ ne poocha ke 
wo najaat paane waala firga kaunsa hoga? To Aap # ne irshad farmaya: 
“Najaat wo log paae’nge, jinka amal mujh jaisa aur mere Sahaba Ikraam 
4 jaisa hoga”. (Aur ek riwayat ke mutaabiq: “Aur mere sahaba 4 ke aaj 


ke amal jaisa hoga)”. (Mishkat (Tehqheeq Albani]: V1 P61; Tafseel ke liye dekhiye Al 
Mara'ah lil Allama Obaidullah Rahmani: V1 P269-279 (Maktaba Athariyya, Sangla Hil, 


24 T: Qareeb-qareeb alfaaz waali [RSB] 

Shekhupura]; Saheeh Abu Dawood: H3842; Saheeh Tirmizi: H2128; Ibne Majah: H3991-3992; 
Mawaarid-uz-Zaman; Ibne Hibban: H1834; Mustadrak Haakim: V1 P128; Musnad Ahmad: V2 


P332; Saheeh-al-Jaame lil Albani: H1082-1083; Silsila Ahadees-us-Saheeha: H203 & H1492) Ye 
ahadees Hazrat Abu Huraira, Hazrat Abdullah bin Umar aur Hazrat Auf 
bin Maalik £ se marwi hai. 


In hadeeso'n se maaloom hua ke Aap # ne kitaab-o-sunnat ke baad 
Khulafa-e-Rashideen & aur aam Sahaba £ ke tareege ko bhi motabar 
aur zariya-e-najaat qarar diya hai aur jab ham Khulafa-e-Rashideen 4 
aur Sahaba Ikraam & ki hayaat-e-taiyyaba ka mutaala-a karte hain, to 
ba-kasrat waagiaat se maaloom hota hai ke wo Nabi # ke ek ishaara-e- 
abroo par apna maal-o-jaan qurban karne ke liye betaab rehte the. Aap 
% ko dil-o-jaan se chaahte the. Aap # ke ahkaam-o-irshadaat par amal 
paera hona apne liye saadat samajhte the. Balke Aap # ki sunnat par 
mar-mit-te the. 


Lekin jab ham is murawwaja Eid Milaad-un-Nabi # ko talash karte hain 
to unki zindagiyo’n mein iska kahee’n suraagh tak nahi milta. Naa 
khalifa-e-awwal Hazrat Abu Bakar Siddiq & ke zamane mein na Hazrat 
Umar Faroog & ke ahd-e-khilaafat mein, na Hazrat Usman Zunnurain & 
ke ahd mein, na Hazrat Ali & ki zindagi mein. Aur na hi 140,000 se bhi 
ziyada Sahaba Ikraam & mein se kisi ke qaul-o-amal se iska suboot milta 
hai. Aur jo amal mauga aur gunjaaish hone ki mumaaniat bhi koi na hone 
ke bawujood rasool ke shaedaaiyo'n aur Mustafa # par mar-mitne 


waalo'n ki nazro'n se poshida raha ho. Wo yageenan shariyat-e-islamiya 
ka juz nahi ho sakta. 


Yaa phir hame'n us bad-gumaani ka khulkar izhar kar dena chaahiye ke 
Sahaba Ikraam & ko nauzubillah Nabi-e-Akram # se mohabbat na thi, 


ya kam-az-kam utni hi thi, jitni aaj ke jashn manaane waalo'n ko hai. 


Saheeh Bukhari-o-Muslim mein irshad-e-nabawi # hai: “Tamaam 
zamano'n se behtareen zamana mera zamana hai, phir un logo'n ka jo 


uske baad waale hain aur phir un logo'n ka jo unke baad waale hain”. 
(Bukhari-o-Muslim; Mishkat: V3 P1695 [Tehqheeq Albani]) 

Yaha'n Aap # ne qiyamat tak aane waale logo'n mein se apne aur apne 
sahaba 4, phir taabaeen, aur uske baad taba-tabaeen ke 3 zamaano ko 
quroon-e-khair qarar diya hai. Aur is Milaad-un-Nabi # ke baare mein 
sahaba-o-tabaeen aur taba-tabaeen (maar! sade dil dary 9 gie di! oy) mein se 
kisi se kuch mangool nahi ke in 3 sadiyo'n mein hi kisi ne ye eid saalis 
manaai ho. 


Aur bil-aakhir 4 maaroof fighi mazaahib ke aimma-e-mujtahideen 
Hazrat Imam Abu Hanifa è, Imam Shafai è, Imam Maalik è aur Imam 
Ahmad bin Hambal & ki ijtihaadi masaai® aur kutub-e- figa ka mutaala- 
a kare’n. Aapko kisi imam sahab ke yaha’n is eid ka zikr nahi milega. Aur 
na deegar fuqaha-o-mohaddiseen mein se kisi ne iska hukm diya hai. 


To phir saahibo! Jo cheez khair se bhare hue 3 zamaane, balke islam ke 
pehle 625 baras tak maujood na thi. Use jaaez-o-sawab qarar dena 
shariyat-saazi aur sena-zori ke siwa kuch nahi. 


Aur jashn-e-milaad ki haisiyat us waqt aur bhi khatarnaak ho jaati hai, 
jab usme raag-rang aur gaane-bajaane ka unsur2® shaamil ho jaae, 
chaahe use qawwaali kahe’n ya koi bhi naam de le’n. Aur jab julooso’n 
mein mard-o-zann ka ikhtilaat?” ho, to waha’n kya-kya buraiya'n janam 
na lengi. Aur phir zikr-o-dua ke apne banaae hue tarige jinme kisi ko 
bidat kaha jaa sakta hai, to kai shirk par muntij?* hote hain. Jaise dua-o- 
nida-e-ghairullah waghaira. Isi tarha un jalse julooso’n mein Nabi-e- 
Akram #8 ki shaan mein ghuloo kiya jaata hai, yaha’n tak ke Aap # ko 
mugam-e-uloohiyat, balke usse bhi oopar chadha diya jaata hai. 


Jaisa ke ek jaahilana sher hai 
Allah Ka Pakda Chudaae Muhammad 28 
Muhammad #8 Ka Pakda Chudaa Koi Nahi Sakta 


25 T; (eta) Koshishe’n, daud-dhoop, mehnate'n [Rekhta] 

26 T; (442) Juz, hissa, factor, element [Rekhta] 

27 T: (LYS!) Khalat-malat hone ki kaifiyat, mel-jol, be-takallufi ki guftagu ya 
isharaat [Rekhta] 

2T: (que) Nateeje dene waala, nateeja-khez [Rekhta] 

Ye had se ziyada badhaana, isi ghuloo ki ek misaal hai. 


Isi tarha Aap # ko noor-e-mujassam aur aalim-ul-ghaib saabit karna 
waghaira bhi hain. Jinki tafseel ka yaha'n mauqa nahi. 


Qaeleen-e-Eid Milaad-un-Nabi # Ke Dalaael Aur Unka Jaaeza 


Ham Eid Milaad-un-Nabi #8 ki sharai haisiyat ke baare mein zikr kar aae 
hain ke iska Ahd-e-Risalat-o-Khilaafat aur Duar-e-Sahaba-o-Tabaeen (œ 
gel galo ail da) 9 sae dil) se koi suboot nahi milta. Balke 7h 625CE mein 
Sultan Salahuddin Ayyubi ke behnoi aur Mosul ke gareebi shaher Arbil 
ke governer Muzaffar Abu Saeed Kokabri ne ise riwaaj diya. Wo mehfil- 
e-milaad mein bhaand, miraasi, raag-o-rang, aur nachne waalo’n ko 
jama karta aur raag sunta aur gaana-baaja sunkar khud bhi naacha karta 


tha. (Al Bidaya wan Nihaya: 7/13/137 [Darul Maarif Beirut edition]; Al Insaaf lil Jazaeri: P31-34 
[Jamiat Ahyaat-Turaas, Kuwait]) 


Aur muallif “Al Ibda Fee Madhaar al Ibtida” ne likha hai: “Eesaaiyo’n ke 
Christmas ki dekha dekhi mein misri fatimiyo'n*%ne jash-e-milaad ko 
riwayat diya tha”. (Kalimatul Haq lil Abdullah Aal Mahmood: P50) 


Aur quroon-e-oola mein iska suboot na hone aur 7th sadee mein aakar 


shuru hone ki wajah se hi ahle-ilm ne ise bidat qarar diya hai. (Magaala lil 
Shaikh Bin Baaz, Majallah Al Jaamia-al-Islamiya, Madina Munwwara: Jild5 Shumara 4 Majriya 
1974CE; Fataawa-al-Manaar by M. Rasheed Rida; V5 P2111 Fataawa number 765 [Egypt 
edition]) 


Is milaad ke jawaaz ka fatwa sabse pehle Malik Muzaffar ke ahd ke ek 
Maulwi Shaikh Abul Khattab Ibne Dahiya ne ek (1) risaale “At Tanweer 
Fee Maulid al Basheer-un-Nazeer” mein diya. Jiskitaaleef par use Malik 


Muzaffar ne 1000 dinar inaam diya tha. (Al Bidaaya wan Nihaya: 7/13/137; Al Insaf: 
P34-35) 


Aur us maulwi Ibne Dahiya ko kubaar ulama-e-hadees ne kazzab, na- 
qaabil-e-etebaar, ghair saheeh-un-nasab, be-tuki aur fuzool baate’n 


29 T: (abb) Ek hukmraan khandaan jis ne north africa baad mein misr mein 
909ce se 1171ce tak hukumat ki [Rekhta] 

karne waala qarar diya hai. Jiski tafsilaat “Al Bidaya wan Nihaaya” 
(7/13/137) aur “Lisaan-ul-Mizaan” (va P296-287) mein dekhi jaa sakti hain. 


Aise oot-pataang maulwi ke fatwe ki jo haisiyat ho sakti hai, wo zahir 
hai. Aur phir uske peeche maulwiyo'n ki ek bheed lag gai aur 
mutakhireen-e-milaadiyo'n ne iske jawaaz ke jo dalaael diye hain, unke 
zikr aur un par bahes-o-tangeed ke liye to ek taweel magaala®® darkaar 
hai. Albatta yaha’n mahez isharo'n mein mukhtasaran arz kar rahe hain. 
Masalan: 


Eteraz 1: 


Kaha jaata hai ke agar milaad bidat hai to ye bidat-e-hasana hai. Aur iski 
kai misaale’n saabiq mein paai gai hain. Jaisa ke namaz-e-taraweeh ki 
jamaat hai. Ye Nabi-e-Kareem # se to sirf 3 din ba-jamaat saabit hai. 
Phir ahd-e-farooqi mein Hazrat Umar Faroog & ne poora mahina jamaat 
ka ijra?! kiya aur baa-jamaat namaz adaa karte logo'n ko dekh kar 
farmaya: “Ye acchi bidat hai”, isi tarha milaad bhi hai. 


Jawab: 


Namaz-e-taraweeh ko bidat kehna durust nahi. Kyounke ye bidat tab 
hoti, jab iska Nabi-e-Kareem # se koi suboot hi na milta. Halaanke aisa 
nahi, balke deegar kutub-e-hadees ke alaawa khaas Saheeh Bukhari 
mein Hazrat Ayesha & se marwi hadees mein mazkoor hai ke 3 din Nabi- 
e-Akram # ne baa-jamaat taraweeh padhai. Lekin chauthe (4) din 
taraweeh ki jamaat ke liye Aap # tashreef na laae. Jiska sabab ye 
bataaya: “Mujhe khadsha* hai ke kahee’n tum par farz na kardi jaae aur 
tum iski pabandi ke sath adaaegi se aajiz aajaao”. 


Phir jab Nabi-e-Kareem # is duniya se tashreef le gae aur taraweeh ki 
farziyyat ka khadsha zaael ho gaya, to firaasat-e-farooq & ne alag alag 


30 T; (43) Kisi mauzoo par ilmi, adabi tehreer, article, thesis [Rekhta] 
317: (1,51) Jaari karna/hona, ibtida, nashr-o-ishaa-at [Rekhta] 
32 T: (4455) Fikr, andesha, khatra [Rekhta] 

taraweeh padhne ki bajaae ittefaq-o-ittehad ki barkat ke pesh-e-nazar 
Nabi ki sunnat ke mutaabiq baa-jamaat adaaegi ka ijra farmaya. Aur 
apne irshad mein bidat ka jo lafz istemaal farmaya hai wo bhi apne 
mutabadir-o-maaroof?? maano’n mein nahi hai. Balke ye mashaakila 
(yaane shaklan milta-julta) hai. Jo-ke arbo’n mein maaroof tha, ke aisa 
lafz istemaal karna jisse uske asal maane nahi, balke koi doosre maane 


muraad hote hain. 


Khud Ouran-e-Kareem mein is mashaakilah ki misaal maujood hai. 
Surah-al- Bagara mein irshad-e-llaahi hai: 


z 


Allah Ka Rang Ikhtiyaar Karo Aur oca a EES 
Allah Ta'ala Se Accha Rang Kiska í (Surah-al-Baaara: 138) 
Hoga. 


Yaha'n EE ‘Sibgah’ se muraad rang ya powder nahi, balke islam 
muraad hai. 


Isitarha qaul-e-Farooq mein bidat se muraad hai: “Guzishta ayyam mein 
na paai jaane waali cheez ko wujood mein laana”. Jabke ye bhi nahi ke 
bilkul ye saabiq mein maujood na thi. Balke iska ijra sunnat-e-rasool & 
hone ke pesh-e-nazar hi kiya gaya tha. 


Eteraz 2: 


Kaha jaata hai ke Quran-e-Kareem par e’raab** nahi the, wo Hajjaj bin 
Yusuf Thaghafi ne lagwaae. Phir ye amal bhi bidat hua. 


Jawab: 


Ye mahez mughalta aur ghalat fehmi hai, warna e’raab-e-quran ‘bidat’ 
ke zimn mein hargiz nahi aata. Balke ye ‘Masaaleh mursalah® ke baab 


33 T: (jaká) Zehen meni jald aane waala, wo baat jiski taraf zehen fauran 
muntagil ho [Rekhta] 


34 T: (lé!) Harakaat, zer, zabar, pesh, jazm aur tashdeed [Rekhta] 
5 T: (alaa lee) 

mein se hai. Yaane 'Deeni umoor mein se kisi harj ko rafa'?? karne aur 
kisi zaroori amar ki hifaazat ke liye koi iqdaam karna'. Baat dar-asal ye 
thi ke ahd-e-Hajjaj mein daulat-e-islamiya bohot ziyada phael gai thi aur 
arab-o-ajam ka ikhtilaat aur baaham rishtadariya'n ho rahi thee'n. Jiske 
natije mein loghat-e-arbi mein kamzori aane lagi. Aur lehan (yaane 
qawaaed ki khilaaf-warzi) aam hota gaya. Hatta ke khud Hajjaj ek 
faseeh-o-baleegh arab hone ke bawujood Quran-e-Kareem ke baaz 
huroof mein lehan karta jaata tha. Aur zer waale huroof ko zabar ya 
zabar waale ko zer se padh jaata tha aur Yahya bin Yaa'mar ne us par 
nakeer?” bhi ki thi. (Al Bidaaya wan Nihaaya: 5/9/126) 


Lehaza hifaazat-e-talaffuz ke liye e’raab zaroori tha, kyounke ‘jis cheez 
ko bahgair koi waajib adaa na kiya jaa sake, wo bhi waajib hoti hai’. 
Lehaza e’raab-e-quran ko qatan milaad ke liye ba-taur-e-istidlaal 
istemaal nahi kiya jaa sakta aur un masaaleh mursalah ki kai deegar 
misaale’n bhi maujood hain. Masalan: Jama-o-tadween-e-quran, jo-ke 
ahd-e-Siddiqi-o-Usmani mein amal mein aai, wo bidat ki gabeel®® se 
hargiz nahi ho sakti. Kyounke hifaazat-e-quran musalmano par waajib 
hai aur ye umoor kamaliyaat-o-tehsinaat ke baab se hain. 


Juma ki pehli azaan, masaajid ke minaare, mehraab, masaajid mein loud 
speaker ka istemaal bhi isi qabeel-e-musaaleh se hai. (Al Insaaf: P20-26) 


Aur Hazrat Abu Bakar Siddiq & ka manieen-e-zakat*” se jung karna, 
Hazrat Umar Farooq & ka ek (1) majlis ki teen (3) talaq ko hi naafiz kar 
dena aur sadagaat se muallafatul-quloob* ka hissa band karna. Khiraaj, 


36 T: (235) Kisi kaifiyat ke hat jaane, door ho jaane ya zaael ho jaane ka amal 
[Rekhta] 

37 T: (15) Eteraaz, inkaar, tardeed, nafi, radd [Rekhta] 

38 T: (45) Qism, giroh, silsila, sort, kind, category [Rekhta] 

3 T: Zakat dene se inkaar karne waale [RSB] 


PT: [AE] FARS) Wo musalman jo sabse ziyaada hamdardi aur iaanat ke 
mustahiq ho’n (khusoosan wo musalman jo muhajireen aur ansaar ke alaawa 
bohot ziyaada hamdardi ke mustahiq the ya wo nau-muslim jin ke moaashi 
tang-dasti ke baais islam se phir jaane ka khadsha tha) [Rekhta] 

diwaan aur jail ko jaari karna aur aammatul majaa-a'ah (bhook-o-qaht- 
saali) mein, chori ki hadd (haath kaatne) ko mauqoof karna waghaira. 
Sab apne-apne waqt ki ahem zaroorate'n aur deeni etebaar se mufeed 
aur difa-e-zarar-o-umoor the. Isi tarha hi aimma-e-mujtahideen ki taraf 
se bhi baaz qawaaed waza' kiye gae hain, jo-ke masaaleh mursalah 


zarooriya mein se hain. Tafseel ke liye dekhiye: (Al Etesaam lish Shaatibi: V1 
P115; Ilm Usool-al-Fiqa lil Shaikh Abdul Wahhab Khallaaf: P85; Irshad-ul-Uqool Fee Bidah-al- 
Ehtifaal bi Maulid-ir-Rasool: P15-18; Kalimaat-ul-Haq Fil Ehtifaal: P28-32) 


Eteraz 3: 


Jashn-e-Milaad ke dil-dagaan (yaane chaahne waale) ye bhi daleel dete 
hain ke husool-e-nemat par zikr-o-shukar waajib hai aur Nabi-e-Akram 
#8 ki wilaadat bhi ek azeem nemat hai, lehaza shukraan-e-nemat ke taur 
par ye jashn manaate aur khushiya’n karte hain. 


Jawab: 


Ye saheeh hai ke Nabi-e-Akram # ka wujood-e-masood ek nemat-e- 
uzma hai aur ye bhi durust hai ke shukraan-e-nemat waajib hai. Magar 
ye kaha’n likha hai ke zikr-o-shukar-e-nemat ke liye juloos nikaalna, jalse 
karna, bhangde daalna, sabeele’n lagaana aur qawwaliya’n sunna 
zaroori hai. Aur kya sahaba-o-tabaeen, aimma-e-mujtahideen ( sae dl s2) 
ee gade dil dae) 9), hatta ke khud Saahib-e-Milaad $ ne aise hi is nemat 
ka shukriya adaa kiya tha? 


Agar nahi, to phir hame’n iska haq kis ne diya? Aur agar isi tarha shukar- 
e-nemat waajib hai, tab to phir karobar-e-zeesth*! thap karna padenge. 
Taake har roz juloos-o-jashn ka ehtemaam kiya jaa sake. Kyounke Allah 
Ta’ala ki nemato’n ka to shumaar hi mushkil hai. 


Jaisa ke Surah-an-Nahl aur Surah Ibrahim mein khud Baari Ta'ala ka 
irshad-e-giraami hai: 


MT; (uo by) Zindagi ki mehnat [RSB] 

Aur Agar Tum Allah Ki Nemato'n Bagan 
Ka Shumaar Karna Chaho, ToTum (Surah-an-Nahl: 18; Surah Ibrahim: 34) 


Use Nahi Kar Sakte. 


Agar zikr-o-shukar-e-nemat ka saheeh tariqa ikhtiyaar kiya jaae, Sunan- 
e-Rasool ko apnaya jaae, to phir ye har musalman har roz karta hai, 
naake saal mein sirf ek din. ‘3318’ 


Eteraz 4: 


Ye bhi kaha jaata hai ke Nabi-e-Akram #3 yaum-e-aashoora ka roza rakha 
karte the aur uska hukm bhi farmaya tha. Aur choonke ye din mubarak 
tha, us din ko yahoodi bhi roza rakha karte the. Kyounke us din Allah 
Ta'ala ne Hazrat Musa “ aur unki qaum ko firaun aur uske lashkar se 
najaat dilaai thi. Aur hame’n bil-oola chaahiye ke nabi & ki wilaadat ke 
baa-barkat din ka roza rakhe’n. 


Jawab: 


Andaaza farmae’n ke kitni tedhi soch hai. Nabi-e-Akram % ne to roza 
rakha aur uska hukm farmaya. Magar aajke milaadiye roza rakhne ki 
bajaae dastarkhwaan sajaate, sabeele’n lagaate, qawwaliya’n sunte aur 
bhangde daalte hain. ‘ail Stal? 

Aap #8 ne yaum-e-ashoora ka roza rakha, magar apne yaum-e-wilaadat 
ke baare mein Aap # se aisi koi cheez saabit nahi. To hame’n Aap & ki 
itteba karni chaahiye, naake apni taraf se ibtida, na roza ki shakl mein 
aur na hi lah-o-laab* ke andaaz mein. 


Aur doosri baat ye bhi hai ke yaum-e-aashura ka roza to quraish pehle 
hi rakha karte the aur mumkin hai kisi saabiga shariyat se unho’n ne uska 
hukm liya ho. Jaise hurmat waale 4 mahino’n ka ehteraam karna aur hajj 
karna waghaira hain, aur ahd-e-jahiliyyat mein logo’n ke roza rakhne ka 


42 T: (Lal 9 sd) Saer, tamaasha, tafreeh, hasi-mazaaq [Rekhta] 

suboot Saheeh Bukhari Ma'-al-Fath (va P244) aur Saheeh Muslim an- 
Nawavi (V7 P5) mein maujood hai. 


Aur jis hadees mein mazkoor hai ke Nabi-e-Akram # jab hijrat karke 
madina tashreef laae aur yahoodiyo'n ko roza rakhte dekha to poocha 
ke ye kaisa roza hai? Aur unho’n ne najaat-e-Musa * ka waaqia bataaya 
aur kaha, ham usi ke shukrane ke taur par roza rakhte hain. To Nabi # 
ne farmaya tha ke main Musa “ par tumse ziyada haqdaar hoo'n. 


Lehaza Aap # ne bhi roza rakha aur uska hukm diya. 


To iske baare mein Qazi Ayaaz ne kya khoob kaha hai ke: “Nabi-e- 
Akram # ne (yahood se sunkar) us roze ki ibtida nahi ki, balke Sihaah-o- 
Sunan mein mazkoora saheeh hadees-e-Ayesha & se saabit hai ke Ahd- 


e-jahiliyyat mein bhi quraish roza rakha karte the”. 


Aur Imam Qurtubi & farmate hain ke: “Ho sakta hai ke Quraish deen-e- 
Ibrahim * ke kisi hukm par roza rakhte ho’n. Aur Nabi-e-Akram #8 ka 
roza rakhna muaafagat-e-deen-e-lbrahim * ke sabab ho. Jaisa ke Hajj 


ka muaamala hai aur phir jab yahood ko roza rakhte dekha to unki 
taaleef-e-qalb*? ke liye bhi roza rakha aur uska hukm farmaya ho aur 
isme bhi koi amar-e-maane’ nahi ke farigain ek hi din ka roza do (2) alag- 


alag asbaab ki binaa par rakhte ho'n”. Tafseel ke liye dekhiye: (Fath-ul-Baari: 
V4 P248 [Darul Ifta, Riyadh edition]) 


Eteraz 5: 


Baaz qaaileen-e-milaad to is had tak jasaarat kar jaate hain ke Nabi-e- 
Akram #8 apne yaum-e-wilaadat par ek mendha ba-taur-e-aqiqa zibah 
kiya karte the, to ham log kyou’n na eid-e-milaad manaae’n. 


43 T: (dá JB) Dilo'n ko maael karne aur apnaane ka amal, dil moh lene ka 
kaam [Rekhta] 

Jawab: 


Sabse pehle to aqiqa ke maane samajh le'n. Imam Ibne Qadaama #& 


likhte hain ke: “Aqiqa us zabiha ko kehte hain jo bacche ki taraf se zibah 
kiya jaae aur ye bhi kaha gaya hai ke wo khana jo bacche ki wilaadat ki 


khushi mein pakaaya aur khilaaya jaae, wo aqiqa kehlaata hai”. (Al Mughni: 
V9 P485 [Riyadh edition]) 


Aur unka kehna hai ke hamare ashaab ke nazdeek sunnat ye hai ke 
bacche ki paedaaish ke 7" din zibah kiya jaae aur tab na ho sake to 14% 
din ya phir 21* din. Jaisa ke Hazrat Ayesha & se marwi hai. (Al Mughni: V9 
P461) 


Aur jo shakhs baaligh ho jaae aur uska aqiqa na kiya gaya ho, usme 
ikhtilaaf hai ke wo apni taraf se aqiqa kare ya nahi? 


Behrehaal agar jawaaz waalo'n ki baat hi leli jaae to umr mein ek (1) 
martaba aqiqa karna hoga aur phir hamesha ke liye sisila khatam ho 
jaaega. Che-jaaeke har saal aqiqa kiya jaae aur kisi qatai tareeq se hargiz 
saabit nahi ke nabuwwat milne ke baad Aap # ne ek martaba bhi aqiqa 
kiya ho. Kaha'n har saal aqiqa ka daawa. 


Aur jis riwayat mein warid hua hai ke Aap #3 ne nabuwwat milne ke baad 
apni taraf se aqiqa kiya. Uske baare mein Haafiz Ibne Hajar Asqalani & 
farmate hain: “Ye Musnad Bazzar ki riwayat saheeh saabit nahi hai aur 
khud Imam Bazzar ka kehna hai ke: “Ye riwayat bayan karne mein 
Abdullah akela munfarid hai aur wo zaeef hai”. 


Aage farmate hain: “Imam Abdur Razzaq sahib Al-Musannaf ka kehna 
hai ke mohaddiseen ne sirf is riwayat ke bayan karne ki wajah se 
Abdullah bin Moharrar se riwayat lena hi tark kar diya, to goya is riwayat 
ke bayan karne mein Abdullah bin Moharrar ki saqaahat hi mitaa di thi. 


Lehaza isse kisi qism ka istidlaal kaise durust ho sakta hai?” (Fath-ul-Baari: 
V12 P12) 

Eteraz 6: 


Baaz munaazir log kehte hain ke Nabi-e-Akram #8 peer ke din roza rakha 
karte the, kyounke us din Aap # paeda hue the aur phir usi se eid-e- 
milaad ka jawaaz paeda karte hain: 


Jawab: 


Ye saheeh hai ke Nabi-e-Kareem #8 peer ka roza rakha karte the. Lekin 
ye bhi yaad rahe ke unhi ahadees mein jumeraat ke roze ka bhi zikr hai. 
Chunache Abu Dawood, Tirmizi, Nasai (-o-Saheeh Ibne Hibban) mein hai 
ke Nabi-e-Akram # peer aur jumeraat ka koshish karke roza rakha karte 
the. Jabke Nasai aur Abu Dawood (-o-Saheeh Ibne Khuzaima) mein hai 
ke Nabi-e-Akram # ne Hazrat Usaama & ke poochne par bataaya ke 
“Peer aur jumeraat ko bando’n ke amaal Allah ke huzoor pesh kiye jaate 
hain aur main ye baat pasand karta hoo’n ke mere amaal is haal mein 
uthaae jaae’n ke main roze se hoo’n. (Fath-ul-Baari: V4 P236) 


Aur Saheeh Muslim-o-Tirmizi mein bhi peer aur jumeraat ke roza ki yehi 
wajah bayan hui hai aur Saheeh Muslim ki ek hadees mein ye bhi 
mazkoor hai ke peer ke roza ke baare mein Aap # ne farmaya: “Isi din 
main paeda hua tha aur isi din main maboos kiya gaya ya mujh par wahi 
naazil ki gai thi”. (Riyadh-us-Saaliheen; P488-489 [Maraajia’ Al-Arnaout, Damascus 
edition]) 

In tamaam ahadees se ye baat roz-e-raushan ki tarha waazeh ho jaati 
hai ke peer-o-jumerat ke roze ka asal sabab amaal ka pesh kiya jaana 
hai. Aur izaafi sabab (sirf peer ke roza ke liye) ye bhi tha ke Aap & usi 
din paeda hue the. Abh sochne ki baat ye hai ke agar Aap # ka roza 
rakhna mahez wilaadat ki wajah se hota to Aap # sirf peer ka roza 
rakhte, jumeraat ka na rakhte. Phir peer ka roza bhi saal mein ek 
martaba rakhte jo Aap # ki taareekh-e-wilaadat ke muwaafiq hota, har 
hafta na rakhte. Kyounke kisi waaqia ki yaad saal mein ek martaba hi 
manaai jaati hai, naake har hafta mein ek martaba. 

Lehaza maaloom hua ke Aap # ka roza rakhna amaal ke pesh kiye jaane 
ki wajah se tha aur agar koi Hubbe-Rasool # ka dam bharne waala hai, 
to wo har hafte mein peer aur jumeraat ka roza rakha kare. Jo-ke 
Sunnat-e-Rasool #8 hai. Naake bidat ka irtikaab kare aur bidat ke jawaaz 
ke liye ahadees ka mafhoom todh-modh kar bayan karta phire. Aur roze 
ki bajaae, akal-o-shurb ki mehfilo'n ki taraf daawat deta phire. 


Aur Nabi-e-Akram ## se ye bhi hargiz saabit nahi ke Aap # ne Rabi-ul- 
Awwal 9% or 12! ka roza kabhi rakha ho, jo-ke Aap # ka yaum-e- 
wilaadat hai. Lehaza agar koi shakhs har saal us din ka roza is niyyat se 
rakhe to ye goya Nabi # se pesh-qadmi™, shariyat-saazi aur nauzubillah 


Nabi # ko shariyat-aamozi% hai. ‘aul Steal? 
Eteraz 7: 


Nabi-e-Akram # ne hajjatul wida mein 63 oont apne dast-e-mubarak se 
zibah kiye the. Baaz log badi door ki kaudi laate aur isse ajeeb natija 
nikaalte hain ke Nabi-e-Akram # ka 63 oont zibah karna is baat ki 
alaamat hai ke Aap # ne har saal ke badle mein ba-taur-e-eid-e-milaad 
1 oont zibah farmaya: 


Jawab: 


Bidat-saaz-o-bidat-nawaaz log pehle ek cheez ejaad karte hain, aur phir 
use saabit karne ke liye nusoos ka operation karke Unhe’n apni marzi ke 
mutaabiq dhaalne ki koshish karte hain. Yehi muaamala yaha’n bhi hai. 
Jabke dar-haqiqat unki is daleel aur daleel dene waale mein koi rabt-o- 
talluq nahi. Kyounke: 


@ Maaroof baat ye hai ke Aap # ne wo oont 10 dhul-hajja ko zibah kiye 
the. Jo-ke 12" mahina tha, jabke aap # ki wilaadat Rabi-ul-Awwal 9 ya 


MT: (124 gw) Pehel, sabaat [Rekhta] 
45 T: (3901 tuyo) Shariyat sikhaane waala [RSB] 

12 ko hai, jo-ke islami saal ka 3 mahina hai. Lehaza in qurbaniyo'n aur 
eid-e-milaad mein kya munaasibat hai? 


@ Agar un qurbaniyo'n se eid-e-milaad ka jawaaz saabit bhi karna ho to 
phir eid-e-milaad bhi 10 dhul-hajja ko hi honi chaahiye, na ke rabi-ul- 
awwal mein. 


(3) Nabi # ne hajjatul wida ke mauqa par 100 oont ki qurbani di thi, 
unme se 63 oont Hazrat Ali & Yemen se laae the aur Sharah Muslim 
Nawavi (va P192) mein Qazi Ayaz # ke ba-qaul: “Aap #8 ne 63 oont apne 
dast-e-Mubarak se zibah farmae, jo Aap # apne sath laae the”. 


Jaisa ke Tirmizi mein mazkoor hai: “Aur Hazrat Ali & ko wo 37 oont zibah 
karne ke liye diye gae. Jinhe’n wo Yemen se Aap # ke liye laae the”. Aur 
agar ye kaha jaae ke Aap # ke 63 oont zibah karne ka kya matlab hai? 
To haqiqat ye hai ke ye sawaal hi laa-yaani hai, baat sirf itni si hai, jo 
oopar zikr hui. 


(4) Baaz ulama ka kehna hai ke Aap # ka 63 oont zibah karna to is baat 
ki taraf ishaara tha ke umr shareef ke 63 saal poore ho gae hain aur 
zeest* ki intiha ho gai hai aur waagai hajjatul wida ke mauqa par iski 
taraf ishaare bhi ho gae ke is hayaat-e-musta-aar*” ke khaatme aur is 
jahaan-e-faani se kooch ka waqt gareeb aagaya hai. 


Masalan: Yaum-e-arafa mein aayat “(543 an ¿sail So SÍ ¿ist sul 
Ús La SI 2.259’ ka nuzool ayyam-e-tashreeq mein Surah-al-Fatah 
ka nuzool, Aap # ka baar-baar khutbaat irshad farmaya aur khutbaat 
mein ishara karna ke shayad is saal ke baad ham yaha'n ekatthe na ho 
sake'n waghaira. Lehaza kaha jaa sakta hai ke agar 63 saal ka adad kisi 
baat ki daleel hai to sirf iski ke 63 saal ki umr mukmmal ho gai hai. Abh 
in saalo'n mein kisi saal ka izaafa nahi hoga, naake ye ibtidaa-e-milaad 
ki alaamat tha. Kaha'n ibtida aur kaha'n intiha? 


46 T; (C9) Zindagi, hayaat, umr [Rekhta] 
47 T: Udhaar ki, maangi hui zindagi [RSB] 

Eteraz 8: 


Eid Milaad ka jawaaz saabit karne ke liye Imam Siyuti ne “Al Haawi Fil 
Fatawa' mein ek taareekhi riwayat bayan ki hai ke: “Khwaab mein kisi 
(Abbas bin Abdul Muttalib) ko Abul Lahab khaaib-o-khaasir*® mila aur 
usne bataaya ke mujhe azaab hota rehta hai, siwaae iske ke har peer ki 
raat ko us din azaab mein kuch takhfeef hoti hai aur apni ungliyo'n ke 
darmaiyan se chand qatre paani bhi choosne ko milta hai aur ye is liye 
ke jab meri kaneez Sobiya ne mujhe Muhammad # ki wilaadat ki khabar 
di thi, to maine use azaad kar diya tha aur phir usi ne Aap # ko doodh 
bhi pilaaya tha”. 


Jawab: 


Ye qissa aur isse jawaaz-e-milaad ki daleel lena kai tarha se ghalat hai. 
Masalan: 


@ Is baat par tamaam ahle-islam ka ijma hai ke kisi nabi ke khwaab ke 
siwa (ke nabiyyo'n ka khwaab wahee-o-haq hota hai) kisi ka khwaab koi 
sharai haisiyyat nahi rakhta. 


@ Ye Hazrat Abbas bin Abdul Muttalib & hain, ya koi aur hai? Aur phir 


unse jisne riwayat bayan ki hai, unho’n ne bil-waasta bayan ki hai. 
Lehaza ye riwayat mursal hui, jisse masaael-e-aqaaed ke baare mein 
istidlaal saheeh nahi.” 


@ Is baat ka bhi ehtemaal hai ke Hazrat Abbas & ne zamana gabl-az- 


islam mein ye khwaab dekha ho aur kufr ki haalat mein dekhe gae 
khwaab kahan hujjat honge. Jabke momin-o-muttadi ka khwaab bhi 
hujjat-e-sharai nahi hota. Siwaae Ambiya & ke khwaab ke. 


48 T; (wl 9 SG) Nugsaan uthaane waala, khasaara aur maayoosi ka shikaar 
[Rekhta] 


4% Jabke ulama ke saheeh-tar qaul ke mutaabiq Mursal riwayat sirf aqaaed hi 
mein nahi, balke ahkaam mein bhi qabil-e-hujjat nahi hoti. 

@ Aksar ahle-ilm ka khayaal hai ke kaafir agar kufr par hi mar jaae to use 
uske kisi amal ka sawab nahi milta, aur yehi saheeh bhi hai. Kyounke 
Surah-al-Furgan mein irshad-e-llaahi hai: 


Aur Ham Un (kuffaar) Ke un Ls ¿ió Ké oa lhé G G) Gai; 
Aamaal Ki Taraf Mutawajje d d A 
Honge Jo Unho'n Ne (duniya 
mein) Kiye The. To Un (aamaal) 
Ko Udti Hui Khaak Ki Tarah Kar 
Denge. 


(Surah-al-Furgan: 23) . qu 


Aur Surah-al-Kahf mein farman-e-llaahi hai: 


Yehi Wo Log Hain, Jinho’n Ne zy 55 zes SELF Gash clad, 
Apne Parwardigaar Ki Aayato’n eras ae ae hoe 
aur Uski Mulaqaat Se Kufr Kiya. Is: 6 VER a ol oa 3G zal 
Liye Unke Amaal Ghaarat Ho Gae, (Surah-al-Kahf: 105) 
Pas Oiyamat Ke din Ham Unka Koi 

Wazan Qaaem Naa Karenge. 


Mazkura-baala dono aayato'n mein farman-e-llaahi se yehi pata chalta 
hai ke agar koi haalat-e-kufr par mar jaae to uske kisi amal ka sawab use 
nahi milta. 


Aur hadees mein bhi hai ke: “Hazrat Ayesha & ne poocha ke Abdullah 
bin Jadaa’n, jo har Hajj ke mauqa par 1000 oont zibah kiya karta tha aur 
hazaar admiyo’n ko hulle”? pehnaaya karta tha aur jiske ghar mein hilf- 
ul-fudhool?? ka muaahada tae hua tha (jisme Nabi # bhi shaamil the) 
Kya use ye cheeze’n faaeda pohonchaaengi? To Aap # ne farmaya: 


50 T; (412) Chaadar, jubba, libaas [Rekhta] 


51 T: Hilf-ul-Fuzool ek muaahada ka naam hai, jo tamaam qabaail-e-quraish ne 
milkar banaaya tha. Jisme ye baat tai hui thi ke agar koi quraish ya kisi oonche 
mansab par maujood aadmi bhi kisi par zulm ya jabr karta hai to tamaam 
qabail-e-quraish milkar mazloom ka sath denge aur usko haq aur insaf 
dilaae’nge. 

“Nahi, kyounke usne umr bhar kabhi ye nahi kaha ke Aye Allah! Qiyamat 
ke roz mere gunaho'n ko bakhsh dena”. (Al Insaf: P41) 


Isse bhi maaloom hua ke Abu Lahab ke khwaab ki koi qeemat nahi, na 
usse istidlaal saheeh hai. 


© Abu Lahab ki khushi ek (1) tab-ee amr”? tha (ke wo chacha tha) naake 
uski khusi koi taabbudi>? nuqta-e-nazar se thi. Aur jab koi khushi Allah 
ke liye na ho, balke apne ya kisi qareebi ke yaha’n bacche ki paedaaish 
par fitri-o-tab-ee khushi ho to us par sawab nahi hota. Is baat se bhi is 
riwayat ka zoaf-o-kamzori aur jhoota hona waza’ hota hai. 


@ Momin to apne Nabi # ke wujood se har waqt khush rehta hai, lehaza 
uske liye saal mein ek (1) martaba izhar-e-khushi ka muqa (milaad) ejaad 
karna kisi tarha bhi laayaq nahi hai. 


Al Mughtasar, khurafiyo’n ke in aur aise hi deegar bode, be-jaan aur be- 
sar-o-paa dalaael, unki door-az-kaar taaweelo’n, chaabuk-dastiyo’n aur 
ayyariyo’n se dhoka nahi khana chaahiye. 


ANIMAS 
Wa Salaamu Alaikum wa Rahmatullahi wa Barakatahu 


Abu Adnan Muneer Qamar Nawabuddin 
Tarjuman: Al Mahkama-al-Kubra, Al Khobar 31952 [Saudi Arabia] 


52 T; (145) Fitri, zaati, qudrati [Rekhta] 
33 T; Aqeedat mandi [From google, RSB] 

